**Ministru kabineta noteikumu projekta “****Grozījumi Ministru kabineta 2020. gada 19. marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 19. marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība””(turpmāk – Noteikumu projekts) paredz finansējuma pārdali atbalsta sniegšanai lielajiem saimnieciskās darbības veicējiem, tostarp tūrisma operatoriem un aģentiem, kas cietuši dēļ Covid-19 izplatības kā arī precizēt tiesību alta normas atbilstoši Eiropas Komisijas regulējumam.Noteikumu projekts stājas spēkā pēc Eiropas Komisijas pozitīva lēmuma saņemšanas par izmaiņām 2020.gada 23.marta lēmumā valsts atbalsta lietā SA.56722. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu, lai precizētu normatīvā akta normas saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), t.sk. ceturtajiem grozījumiem, kurus EK apstiprināja 2020.gada 13.oktobrī[[1]](#footnote-2). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība” (turpmāk – MK noteikumi Nr.150) ietvaros noteiktā atbalsta programma tiek ieviesta saskaņā ar Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk – Pagaidu regulējums) un tā ir apstiprināta ar 2020.gada 23.marta Komisijas lēmumu Nr. SA.56722MK noteikumos Nr.150 ir noteikti nosacījumi garantiju instrumentam saimnieciskās darbības veicējiem, kuru darbību ietekmējusi Covid-19 izplatība un tās īstenošanai ir piešķirts valsts budžeta finansējums 25 milj. EUR apmērā.Kopš programmas uzsākšanas līdz 2020.gada 24.novembrim ir izsniegtas 196 garantijas 33 352 409 *euro* apmērā par kopējo banku finansējumu 85 milj. *euro*. Finansējums riska segumam, kas ir rezervēts šajā programmā ir aptuveni 6,7 milj. *euro*, attiecīgi nav izlietots viss programmai paredzētais finansējums. Programmas apguve 2020.gadā bija zemāka nekā tika plānots, jo līdz 2020.gada 30.septembrim bija spēkā finanšu moratorijs juridiskām personām, kas nozīmē, ka lielākā daļā gadījumu komercbankas spēja piešķirt uzņēmējiem kredītbrīvdienas bez akciju sabiedrība "Attīstības finanšu institūcija Altum" (turpmāk – Altum) piesaistes. Savukārt, sākot ar 2020.gada novembri pieprasījums pēc Altum garantijas ir audzis un sabiedrība Altum ir secinājusi, ka, neskatoties uz Covid-19 pandēmiju Latvijā un pasaulē, liela daļa uzņēmēju joprojām plāno jaunas investīcijas. Grozījumu projekts paredz sekojošus grozījumus MK noteikumos Nr.150:1. Lai atbalstītu dēļ Covid-19 izplatības saistītajiem ierobežojumiem vienu no vissmagāk skartajām nozarēm – tūrisma nozari un konkrēti tūrisma operatorus un aģentus krīzes pārvarēšanā, Ekonomikas ministrija virza grozījumus Ministru kabineta 2020.gada 16.jūnija noteikumos Nr.383 „Noteikumi par garantijām saimnieciskās darbības veicējiem konkurētspējas uzlabošanai” (turpmāk - MK noteikumi Nr.383), kuri paredz papildus finansējumu 18 milj. *euro* apmērā Altum sniegtajām garantijām, t.sk. pārgarantijām kredītiestādes nodrošinājuma garantijām izmantošanai prioritāri tūrisma operatoriem un aģentiem, lai tie spētu saglabāt darbības licences un nodrošināt darbību nākotnē.

No minēta papildus finansējuma atbalstu varēs sniegt tikai sīkiem (mikro), maziem un vidējiem saimnieciskās darbības veicējiem, kuri atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), I pielikumā noteiktajai definīcijai (turpmāk – MVU), attiecīgi tūrisma operatoriem, kas klasificējās, kā lielie saimnieciskās darbības veicēji, kuri arī ir cietuši dēļ COVID-19 izplatības ierobežojumiem, šobrīd risku seguma finansējums MK noteikumu Nr.383 ietvaros nav paredzēts.Atbalstam MVU jaunu garantiju sniegšanai, sabiedrībai Altum ir pieejami ES fondu resursi 43,8 milj. *euro* apmērā, savukārt lielajiem komersantiem jaunām saistībām resursi ir ierobežoti - tikai 3 513 476 milj. *euro* kopējais riska segums, kurš šobrīd ir gandrīz pilnībā rezervēts (3.32 milj. euro). Rezultātā lielajiem saimnieciskās darbības veicējiem jaunu kredītiestāžu aizdevumu sniegšanai atbalsts garantiju veidā drīz vairs nebūs pieejams, neskatoties uz to, ka pieprasījuma no šī uzņēmuma segmenta pēdējos mēnešos ir pieaudzis. Šobrīd Covid-19 krīzes apstākļos likumsakarīgi komercbanku risku uzņemšanās ir samazinājusies un pat lielajiem saimnieciskās darbības veicējiem var būt grūtības saņemt finansējumu investīcijām, pat, ja to darbība nav būtiski ietekmēta. Lai atbalstītu ekonomisko attīstību un uzņēmumu darbības pārorientēšanos un izaugsmi nākotnē, Ekonomikas ministrijas ieskatā šobrīd ir būtiski radīt iespēju finansējuma piekļuvei arī lielo uzņēmumu grupā. Ņemot vēra iepriekš minēto, lai nodrošinātu optimālu likviditātes atbalstam paredzētā valsts budžeta finansējuma izlietojumu, Ekonomikas ministrija rosina pārdalīt **2,5 milj. *euro* no MK noteikumos Nr.150 finansējuma uz MK noteikumiem Nr.383 atbalsta sniegšanai lielajiem saimnieciskās darbības veicējiem.**Programmas īstenošanas laikā ar programmai paredzēto finansējumu plānots nodrošināt garantijas komercbanku pakalpojumiem summā līdz 340 milj. euro apmērā.1. Ņemot vēra, ka Pagaidu regulējuma darbības termiņš ir pagarināts (13.10.2020. C(2020) 7127 final[[2]](#footnote-3)), **Grozījumu projekts paredz noteikt, ka atbalstu drīkst piešķirt līdz 2021.gada 30.jūnijam**.
2. MK noteikumu Nr.150 16.punktā ir noteikti kritēriji atbilstoši Komisijas regulas Nr.651/2014 2.panta 18.punktam, pēc kuriem nosaka, vai uzņēmums ir nonācis finanšu grūtībās saskaņā ar Pagaidu regulējuma 25.punkta h) apakšpunktu. Lai tie neizslēgtu atsevišķus kritērijus grūtībās nonākuša uzņēmuma vērtēšanā kā arī ietvertu Pagaidu regulējumā veiktos grozījumus, ar kuriem tas tika papildināts ar 25.punkta ha) apakšpunktā noteikto izņēmumu attiecībā uz mikro uzņēmumiem vai maziem uzņēmumiem, **Projekts paredz precizēt atbalsta piešķiršanas kritērijus attiecībā uz grūtībās nonākušu uzņēmumu vērtēšanu.**

Atbilstoši Pagaidu regulējuma 25.punkta h) apakšpunktam, attiecībā uz vidējiem un lielajiem komersantiem tiek piemēroti šādi nosacījumi:* atbalsta pretendents uz atbalsta piešķiršanas brīdi nav nonācis grūtībās, kā arī tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam **drīkst** piešķirt;
* atbalsta pretendents uz atbalsta piešķiršanas brīdi ir nonācis grūtībās, bet tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam **drīkst** piešķirt;
* atbalsta pretendents uz atbalsta piešķiršanas brīdi ir nonācis grūtībās, kā arī tas bija nonācis grūtībās jau uz 2019.gada 31.decembri – atbalstu saskaņā ar Komisijas paziņojumu tam **nedrīkst** piešķirt (izņemot Komisijas paziņojumā paredzēto izņēmumu attiecībā uz mikro un maziem uzņēmumiem);
* atbalsta pretendents uz atbalsta piešķiršanas brīdi nav nonācis grūtībās, bet tas bija grūtībās uz 2019.gada 31.decembri – atbalstu saskaņā ar Komisijas paziņojumu tam **drīkst** piešķirt.

Savukārt atbilstoši Pagaidu regulējuma 25.punkta ha) apakšpunktam, attiecībā uz sīkajiem (mikro) vai mazajiem saimnieciskās darbības veicējiem ir šāda pieeja. Atbalstu var sniegt tiem, ja tie uz lēmuma pieņemšanas brīdi, kā arī, ja uz 2019. gada 31. decembrī tie bija nonākuši finanšu grūtībās atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktam, ar nosacījumu, ka tiem uz atbalsta piešķiršanas brīdi nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process un tie nav saņēmuši glābšanas atbalstu vai pārstrukturēšanas atbalstu Eiropas Komisijas paziņojuma "Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē. Minētie saimnieciskās darbības veicēji, kas ir saņēmuši glābšanas atbalstu, var saņemt atbalstu saskaņā ar šiem noteikumiem, ja tie līdz atbalsta piešķiršanas brīdim ir atmaksājuši aizdevumu vai atsaukuši garantiju. Minētie saimnieciskās darbības veicēji, kas ir saņēmuši pārstrukturēšanas atbalstu, var saņemt atbalstu saskaņā ar šiem noteikumiem, ja tā piešķiršanas brīdī uz tiem vairs neattiecas pārstrukturēšanas plāns.Ņemot vērā, ka atbilstoši Tieslietu ministrijas skaidrojumam ar jēdzienu “maksātnesējas process” ir jāsaprot arī šie maksātnespējas procesa veidi - bankrota procedūra, sanācija, mierizlīgums un saimnieciskās darbības izbeigšanas procedūra, tad, piešķirot atbalstu, Altum pārliecinās vai atbalsta pretendentam nav spēkā bankrota procedūra, sanācija, mierizlīgums un saimnieciskās darbības izbeigšanas procedūra saskaņā ar likumu “Par uzņēmumu un uzņēmējsabiedrību maksātnespēju” vai Maksātnespējas likumu, kas bija spēkā līdz 2010.gada 31.oktobrim.1. Ņemot vērā, ka nelikumīga komercdarbības atbalsta atgūšana kopā ar procentiem ir jāparedz ne tikai gadījumos, ja atbalsta saņēmējs ir pārkāpis atbalsta programmā noteiktās komercdarbības atbalsta piešķiršanas prasības, bet arī gadījumos, ja pārkāpis ir atbalsta sniedzējs, Noteikumu projekts paredz precizēt 19.punkta redakciju, aizstājot vārdus “Ja atbalsta saņēmējs ir pārkāpis” ar vārdiem “*Ja ir pārkāptas*” .

Finanšu ministrijas 15.04.2020 vēstulē 7-4/18/1772 ir sniegts skaidrojums par piemērojamiem pamatprincipiem komercdarbības atbalsta atgūšanā atsaucoties uz tiesvedībā *Eesti Pagar AS* pret *Ettevõtluse Arendamise Sihtasutus, Majandus ‑ ja Kommunikatsiooniministeerium*[[3]](#footnote-4) (turpmāk – EST spriedums) minētajiem apsvērumiem:*“No minētā EST sprieduma galvenokārt izriet, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot LESD 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk., Komisijas 2014. gada 17. jūnija regulas (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu) nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. EST spriedumā Eiropas Savienības tiesa ir skaidri nospriedusi, ka no LESD 108. panta 3. punkta izriet arī tas, ka, atgūstot iepriekš minēto komercdarbības atbalstu pēc savas iniciatīvas, dalībvalsts iestādei (atbalsta sniedzējam) ir jāpieprasa no šī atbalsta saņēmēja procenti atbilstoši piemērojamo valsts tiesību normām. EST spriedumā ir noteikts, ka LESD 108. panta 3. punktā ir prasīts, lai ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū.”*Ņemot vērā, ka noteikumu projekta grozījumi skar Eiropas Komisijas lēmumā SA.56722 noteikto (grūtībās nonākuša uzņēmuma noteikšana), grozījumu projekts līdz 2020.gada 18.decembrim tiks saskaņots ar Eiropas Komisiju. Ņemot vērā arvien pieaugošu Covid-19 izplatību un ietekmi uz komersantu saimniecisko darbību, MK Noteikumu Nr.150 9.punktā precizēts, ka garantijas pieejamas, lai mazinātu Covid-19 izplatības seku negatīvo ietekmi uz saimnieciskās darbības veicēju saimniecisko darbību, kā arī svītroti nosacījumi par likviditātes un finanšu datu prasībām, tā kā praksē ir virkne citu situāciju, kas negatīvi ietekmē saimniecisko darbību, piemēram, slēgtu robežu dēļ nevar veikt darbus ārvalstīs vai kavējas izejvielu piegādes, darbaspēka pašizolācija, klientu maksājumu kavējumu īpatsvara pieaugums, piegādātāju pāreja uz priekšapmaksu, klientu pēcapmaksas termiņu pagarināšana u.c. neizslēdzot arī saimnieciskās darbības veicēju likviditātes samazināšanos un finanšu datu pasliktināšanos salīdzinājumā ar laika periodu pirms Covid-19 izplatības. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Projekts stāsies spēkā pēc pozitīva lēmuma saņemšanas no Eiropas Komisijas |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Valsts sekretāru sanāksmes 29.10.2020., protokols Nr.43 5.§ VSS-924 – grozījumi paredz 2,5 milj. *euro* finansējuma pārdali, lai nodrošinātu garantijas lielajiem saimnieciskās darbības veicējiem Ministru kabineta 2020.gada 16.jūnija noteikumu Nr.383 “Noteikumi par garantijām saimnieciskās darbības veicējiem konkurētspējas uzlabošanai” ietvaros. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).
* Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/316119#p108) panta piemērošanai (turpmāk – Komisijas regula Nr.794/2004)
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Noteikumu projekts paredz ieviest nosacījumus atbilstoši Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk – Pagaidu regulējums) |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. *Komisijas regula Nr.651/2014*
2. *Komisijas regula Nr.794/2004*
 |
| A | B | C | D |
| *Komisijas regulas Nr.651/2014 2.panta 18.punkts* | *Noteikumu projekta 3. un 4.punkts* | *Ieviests pilnībā* | *Neparedz stingrākas prasības* |
| *Pagaidu regulējuma 25.punkta h) un ha)* | *Noteikumu projekta 3. un 4.punkts* | *Atbilst* | *Neparedz stingrākas prasības* |
| *Komisijas regulas Nr.794/2004 10.un 11.pants* | *Noteikumu projekta 5.punkts*  | *Ieviests pilnībā* | *Neparedz stingrākas prasības* |
| *Pagaidu regulējuma 89., 90.un 96.punkti* | *Noteikumu projekta 6.punkts* | *Atbilst* | *Neparedz stingrākas prasības* |
| *Pagaidu regulējuma 25.punkta c)* | *Noteikumu projekta 7.punkts* | *Atbilst* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | Nav saņemti komentāri par projektu |
| 3. | Sabiedrības līdzdalības rezultāti | Nav iebildumu par projekta virzību |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Grozījumu projekta izpilde tiks nodrošināta Ekonomikas ministrijas un Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs J. Vitenbergs**

**Vīza:**

**Valsts sekretāra vietā –**

**Valsts sekretāra vietniece Z. Liepiņa**

Tetere, 67013044

1. <https://ec.europa.eu/competition/state_aid/what_is_new/sa_covid19_4th_amendment_and_prolongation_temporary_framework_en.pdf> [↑](#footnote-ref-2)
2. https://ec.europa.eu/competition/state\_aid/what\_is\_new/sa\_covid19\_4th\_amendment\_and\_prolongation\_temporary\_framework\_en.pdf [↑](#footnote-ref-3)
3. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-4)